Rus bahori. Rus bahori () – rus tilli xalqlarning Janubi-Shaqiya Ukarainadagi Rossiya shiorlari bilan 2014-yilgi Maydon inqilobidan soʻng, yangi hukumatiga qarshi ommaviy federalistik noroziliklari. Janubi-sharqiy hududdagi hodisalar. Donetsk viloyati. Donetsk. 6-aprel kuni Ukrainadagi rossiyaga qoʻshilishni istagan terroristlar mamlakat sharqidagi Donetsk shahri hokimligi binosini shturm qildi. Shu kuni ertalab Donetsk shahrida ikki mingga yaqin namoyishchi viloyat hokimligi oldida namoyish oʻtkazayotgan paytda bir guruh namoyishchi binoga bostirib kirib Rossiya bayrogʻini osib quydi. Donetsk Xalq Respublikasining eʼlon qilinishi. 7-aprel Ukrainaning Donetsk shahrida yashovchi rossiyaga qoʻshilishni istagan aholi faollari Donetsk Xalq Respublikasini tuzish toʻgʻrisida rezolyutsiya qabul qildi. Namoyishchilar shu kuni Xalq kengashi tuzib, Rossiyaga qoʻshilish boʻyicha referendum oʻtkazishni 11-mayga belgilab, Rossiya prezidenti Vladimir Putinga murojaat etib, hududga vaqtincha tinchlik oʻrnatuvchi kuchlarni kiritishni soʻrashdi. Shu kuni Ukraina prezidenti vazifasini bajaruvchi Aleksandr Turchinov Ukrainadagi hukumat binolarini ishgʻol qilinishida Rossiyani aybladi. Lugansk, Donetsk va Xarkovda boshlangan namoyishlarni Ukrainaga qarshi Rossiya maxsus operatsiyasining ikkinchi toʻlqini, deya atadi. Slavyansk. 12-aprel kuni Slavyansk shahrida bir necha qurollangan guruh militsiya boʻlimini ishgʻol etdi. Ushbu guruh aʼzolari hokimiyat binosi va xavfsizlik idorasini ham ishgʻol etgan. Shahar kengashi binosiga ular Rossiya bayrogʻini tikishgan. 13-aprel kuni ertalab Ukraina Ichki ishlar vaziri Slavyansk shahrida aksil teror amaliyoti boshlanganligini maʼlum qildi.